คมทวน ขวานทอง - Spear and Gold Axe

ปกวีซีดี แผ่น 2

ผาภูมิ มาลัยนาค

กำไล มาลัยนาค

สายชล เพชรเมืองอินทร์

รุ่งโรจน์ สนมเอก

เพชรน้ำผึ้ง เมืองนารายณ์

ชำนาญ พรอนงค์

**คมทวน ขวานทอง** เป็นการแสดงของลิเกคณะ **ขวัญใจ มาลัยนาค**  นำแสดงโดย เฉลิมชัย มาลัยนาค, รพีพร รุ่งภิรมย์, ผาภูมิ มาลัยนาค, กำไล มาลัยนาค, สายชล เพชรเมืองอินทร์, รุ่งโรจน์ สนมเอก, เพชรน้ำผึ้ง เมืองนารายณ์

## เนื้อเรื่องย่อ

แผ่นดินตองอูต้องร้อนเป็นไฟ เมื่อเกิดศึกสายเลือดระหว่าง “เรมินทร” ซึ่งหวังลอบปลงพระชนม์พระเชษฐา “กษัตริย์มังนรธา” โดยหวังจะแย่งชิงเมือง และพระมเหสีศรีจันทรา กษัตริย์มังนรธาสวรรคตในสงคราม “ขุนพลเตโมยิน” ขุนพลคู่ใจของ “กษัตริย์มังนรธา” สามารถเข้าช่วยเหลือและพาองค์หญิงศรีจันทราหลบหนีไปยังบ้านของตน แต่สิงขร และมหาเดช 2 ทหารเสือของ “เจ้าชายเรมินทร” ตามมาทัน ทำให้องค์หญิงศรีจันทรา และคุณหญิงมะเตียวศรีเกิดการสับเปลี่ยนโอรสกับลูกของขุนพลโดยไม่มีใครคาดคิด องค์หญิงศรีจันทราถูกจับตัวและยอมเป็นมเหสีครองบัลลังก์กับ “กษัตริย์เรมินทร” ฝ่ายทั้งมะเตียวศรี และเตโมยินก็ต้องพลัดพรากกันไปตลอดกาล

20 ปีผ่านไป "ชีบา" ลูกชายที่เตโมยินอุ้มมาในสงครามเติบโตขึ้น ชีบาเบื่อมากที่อยู่แต่ในป่า อีกทั้งรำคาญ "เซ็งหยิ่น" หญิงชาวป่าที่ตามมาบอกรักตนทุกวัน จึงวางแผนหนีพ่อไปเที่ยวที่เมืองหลวง ซึ่งวันนั้นเป็นวันเกิดของฟ้าหญิงศรีอุษา พระราชธิดาของกษัตริย์เรมินทรและองค์หญิงศรีจันทรา ซึ่งองค์หญิงศรีอุษาชอบทำทานทุกวันพระ พนาจึงปลอมตัวเป็นขอทานไปยังเมืองหลวง

ฝ่าย "มะกานต์" ราชโอรสของกษัตริย์มังนรธาที่มะเตียวศรีอุ้มสลับมา ได้ขออาสาออกไปขอทานแทนแม่ มะเตียวศรีอนุญาตให้ไพรสณฑ์ไป แต่ด้วยความเป็นห่วง มะเตียวศรีจึงออกไปขอทานอีกแรงหนึ่ง

ณ เมืองหลวงตองอู "เจ้าชายมังสินธู" ลูกชายคนเล็กของเตโมยินที่องค์หญิงศรีจันทราอุ้มมาได้เติบโตขึ้น เป็นยอดนักสู้เพลงขวานที่เก่งที่สุดในแผ่นดิน ในวันนั้น องค์หญิงศรีอุษาได้ขออนุญาตออกไปให้ไชยทานแก่ขอทานทั้งหลาย เจ้าชายมังสินธูได้ขออนุญาตไปด้วย กษัตริย์เรมินทรอนุญาต องค์หญิงศรีอุษาได้มาเจอชีบา และมอบสร้อยพระศอไปให้ ทำให้ชีบามีเรื่องวิวาทกับเจ้าชายมังสินธู ชีบากลัวว่าเรื่องจะใหญ่เกินไป จึงได้เดินทางเอาสร้อยพระศอไปส่งคืน ฝ่ายองค์หญิงศรีอุษานั้นก่อนกลับได้เจอกับมะเตียวศรี และได้มอบแหวนให้ เจ้าชายมังสินธูไม่พอใจจึงขอคืน มะเตียวศรีจำได้ว่าลูกจึงทักออกไป เจ้าชายมังสินธูไม่พอใจจึงเอาขวานฟันหน้ามะเตียวศรี ฝ่ายมะกานต์เมื่อทราบก็แค้นใจมาก รอวันเวลาที่จะชำระแค้น ฝ่ายชีบาเมื่อนำสร้อยไปคืน จึงได้ขอความรัก เจ้าชายมังสินธูมาเห็นพอดีก็ไม่พอใจ เกิดเรื่องวิวาทกัน ความรู้ถึงกษัตริย์เรมินทร เมื่อกษัตริย์เรมินทรรู้ว่าชีบาเป็นลูกเตโมยินจึงสั่งให้เจ้าชายมังสินธูใช้ขวานฟันหน้าท้ารบไปถึงเตโมยิน และยังให้เจ้าชายเตโมยินยกทัพไปตามล่าเตโมยินที่บ้านเปตาวะด้วย

ชีบากับมังสินธูปะทะกันอีกครั้ง มังสินธูพ่ายแพ้ ถูกชีบาฟันหน้าด้วยคมทวน ฝ่ายกษัตริย์เรมินทรเมื่อรู้จึงกุเรื่องให้มังสินธูไปฆ่าเตโมยินผู้เป็นพ่อ ไม่นาน กษัตริย์เรมินทรก็ถูกชีบาสังหารสิ้นพระชนม์ ฝ่ายเตโมยินระหว่างทางได้เจอกับองค์หญิงศรีจันทราที่เดินทางมาห้ามมังสินธู ความจริงทั้งหมดจึงกระจ่างชัดขึ้น เตโมยินจึงนำทัพเข้าวังหลวงเพื่อห้ามมังสินธูสู้กับชีบา

## นักแสดงนำ

* เฉลิมชัย มาลัยนาค รับบท ชีบา
* รพีพร รุ่งภิรมย์ รับบท องค์หญิงศรีอุษา
* ผาภูมิ มาลัยนาค รับบท เจ้าชายมังสินธู
* กำไล มาลัยนาค รับบท เซ็งหยิ่น
* สายชล เพชรเมืองอินทร์ รับบท กษัตริย์เรมินทร
* รุ่งโรจน์ สนมเอก รับบท เตโมยิน
* เพชรน้ำผึ้ง เมืองนารายณ์ รับบท มะเตียวศรี
* ลูกแก้ว เมืองกรุง รับบท ราชครูสิงขร

* นัยนา มาลัยนาค
* ชำนาญ พรอนงค์ รับบท มะกานต์
* ฉัตรชัย มาลัยนาค รับบท กษัตริย์มังนรธา
* ทัศนัย มาลัยนาค รับบท มินเยิง
* เด่นชัย มาลัยนาค รับบท ราฆพ
* ลูกเจี๊ยบ มะดันดอง รับบท เป็ด
* หล่อ อีหลี รับบท ไก่

## การนำกลับมาแสดงใหม่

* ดูบทความหลักที่ คมพยาบาท, ครูทวน - Spear Teacher

 ต่อมา ลิเก**คณะ ทวีป - ชัยณรงค์ วงศ์เทวัญ กุ้ง สุธิราช วงศ์เทวัญ** ได้ได้นำเรื่องนี้กลับมาแสดงใหม่อีกครั้ง โดยได้เปลี่ยนชื่อตัวละครทั้งหมด และเพิ่มเนื้อเรื่องบางส่วน ตัดตอนจบใหม่

ในราวปี พ.ศ. 2560 **ลิเกโรงใหญ่ โดย อ. พงษ์ศักดิ์ สวนศรี** ได้นำเรื่องนี้กลับมาแสดงใหม่อีกครั้ง โดยได้เปลี่ยนชื่อตัวละครเอก และเพิ่มเนื้อเรื่องบางส่วน ตัดตอนจบใหม่